
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus taotlus Narva Linna Sotsiaalabiameti juhtkonnalt, milles palutakse anda määramata ajaks tasuta kasutusse Narvas Linda tänav 4 hoones 3. korrusel asuvad ruumid nr 7 ja 8 üldpinnaga 31,6 m² Narva linna elanikele täiendava sotsiaalteenuste osutamiseks.
Käesoleval ajal kasutab Narva Linna Sotsiaalabiamet Narvas Linda tänav 4 hoones asuvaid  3. korruse ruume üldpinnaga 623,3 m² Ameti klientide esmaseks vastuvõtuks ja elanikele sotsiaalteenuste osutamiseks.

Narva Linna Sotsiaalabiameti avaldust arutati Narva Linnavalitsuse linnavarakomisjoni istungil 21.11.2012. a (protokoll nr 14) ning otsustati:
1. Anda Narva Linna Sotsiaalabiameti, registrikood 75009148, avalikku enampakkumist korraldamata määramata ajaks tasuta kasutusse Narvas Linda tänav 4 hoones 3. korrusel asuvad ruumid nr 7 ja 8 üldpinnaga 31,6 m2 Narva linna elanikele täiendava sotsiaalteenuste osutamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.  Samuti Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega eelnimetatud Narvas Linda tänav 4 hoones asuvad ruumide enampakkumiseta kasutusse andmise otsustus võtab vastu Linnavara- ja Majandusamet, Narva linnavalitsusele tuleb aga võtta vastu otsustus antud ruumide tasuta kasutusse andmise kohta, kuna Korra punktide 7.2, 7.2.1 kohaselt üksnes linnavalitsuse korraldusega võib linnavara linnavalitsuse struktuurüksusele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

Korda punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linn nimel Linnavara- ja Majandusamet  nagu Narvas Linda tänav 4 asuva hoonebilansiline valdaja.
3. OTSUS

3.1.  Anda Narva Linna Sotsiaalabiametile, registrikood 75009148, määramata ajaks tasuta kasutusse Narvas Linda tänav 4 hoones 3. korrusel asuvad ruumid nr 7 ja 8 üldpinnaga 31,6 m2 Narva linna elanikele täiendava sotsiaalteenuste osutamiseks. 

3.2.  Narva Linnavalitsuse Linnavara- ja Majandusametil sõlmida Narva Linna Sotsiaalabiametiga punktis 3.1 nimetatud ruumi  tasuta kasutusleping. 

4. RAKENDUSSÄTTED

4.1. Linnavara- ja Majandusametil teha korraldus teatavaks Narva Linna Sotsiaalabiametile.

4.2.  Korraldus jõustub seadusega sätestatud korras.
4.3.  Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse korralduse teatavakstegemist.

